Να ΄μαστε και φέτος. Όλη η τετάρτη τάξη και πάλι εδώ. Θυμάστε, φαντάζομαι την περσινή μας γιορτή, όπου τιμήσαμε την επέτειο του «ΟΧΙ» της 28ης Οκτωβρίου του 1940 και τις νίκες των Ελλήνων εναντίον των Ιταλών στα βουνά της Πίνδου.

Μα κι αν ξεχάσατε, θα σας θυμίσουμε, πολύ σύντομα, τι έγινε τα φοβερά εκείνα χρόνια, όχι μόνο στην πατρίδα μας, αλλά σ΄ όλο τον κόσμο, γιατί ο πόλεμος απλώθηκε παντού. Ήταν ο Β΄ Παγκόσμιος Πόλεμος.

Οι Γερμανοί, με τον αρχηγό τους τον Χίτλερ, τον ξέρετε, ε, βάλθηκαν να κατακτήσουν όλες τις χώρες και να φτιάξουν μια μεγάλη αυτοκρατορία. Οι σύμμαχοί τους, οι Ιταλοί, ανέλαβαν τη χώρα μας, αλλά δεν τα κατάφεραν. Οι φαντάροι μας, εκεί στην Αλβανία, επολεμήσαν με καρδιά, με μπέσα και μ΄ανδρεία και τους κράτησαν μακριά από την πατρίδα μας.

Ο Χίτλερ παρακολουθεί και ανησυχεί. Έτσι, στις αρχές του Απρίλη του 1941, αποφάσισε να μας επιτεθεί με τα στρατεύματά του και να τελειώνει μ΄αυτή την ιστορία, γιατί ήθελε την Ελλάδα δική του και μάλιστα γρήγορα.

Μέχρι το τέλος του μήνα όλη η χώρα μας βρισκόταν στην κατοχή των Γερμανών και η γερμανική σημαία με τη σβάστικα κυμάτιζε παντού.

Παντού; Α, όχι παντού. Όχι, όχι παντού Υπήρχε ένα μέρος της Ελλάδας που ήταν ακόμα ελεύθερο! Καταλάβατε ήδη, φαντάζομαι, που αναφέρομαι. Ή μήπως όχι;

Και βέβαια μιλάω για την Κρήτη! Είναι δύσκολο για τον γερμανικό στόλο να την πλησιάσει από τις θάλασσές της και να την κατακτήσει. Ο αγγλικός στόλος την περιφρουρεί και την προστατεύει. Άλλος δρόμος δεν υπάρχει. «Ας μείνει ελεύθερη προς το παρόν» σκέφτεται ο Χίτλερ.

Μα και βέβαια υπάρχει κι άλλος δρόμος, επιμένει ο Γερμανός στρατηγός του Κούρτ Στούντεντ και πασχίζει να πείσει τον Χίτλερ πως το νησί θα κατακτηθεί πολύ εύκολα από τον «ουρανοκατέβατο» στρατό τους. Ναι, ναι καλά ακούσατε. Ουρανοκατέβατος στρατός είπα. Και κυριολεκτώ.

«Ο Γερμανοί στρατιώτες μας θα κατεβούν από τον ουρανό. Θα χυθούν από τα αεροπλάνα μας σαν άγρια πουλιά πάνω στο νησί της Κρήτης και θα το κατακτήσουν» δηλώνει περήφανος ο Στούντεντ.

Επιμένει αυτός ο αλαζόνας και υπερόπτης στρατηγός και πείθει τελικά τον Χίτλερ πως το σώμα των Γερμανών αλεξιπτωτιστών θα καταφέρει να εξασφαλίσει μεγάλη νίκη και δόξα στη Γερμανία. Κι έτσι, καταστρώνεται γρήγορα το σχέδιο «ΕΡΜΗΣ». Τον θυμάστε, αλήθεια, τον Ερμή, αυτόν τον φτερωτό θεό των αρχαίων προγόνων μας; Ο «Ερμής» των Γερμανών όμως δεν είναι φτερωτός θεός. Είναι φτερωτός θάνατος.

- Φτερωτός θάνατος είπες; Τι εννοείς; Άλλος θάνατος είναι αυτός; Με τι μοιάζει;

-Μοιάζει μ΄αυτά τα σιδερένια πουλιά, με τα γερμανικά αεροπλάνα, που πετούσαν εκατοντάδες πάνω από την Κρήτη βομβαρδίζοντάς την και …

- Μη, μη συνεχίζεις. Σταμάτα εδώ. Ξέρω, ξέρω τι θέλεις να πεις. Έχει μεγάλο ενδιαφέρον αυτή η ιστορία για όλους μας. Θέλουμε πολύ να μάθουμε όσα έγιναν στο νησί μας εκείνες τις φοβερές μέρες. Και θα τα μάθουμε όλα από πρώτο χέρι. Μάλιστα, από πρώτο χέρι, αφού, σήμερα, έχουμε την τύχη να είναι μαζί μας, εδώ στο σχολείο μας, ένας άνθρωπος που, χρόνια τώρα, ερευνά την ιστορία αυτή και φωτίζει όλα εκείνα που συνέβησαν τότε.

 Είναι ο κύριος Κώστας Μαμαλάκης.

Τον ευχαριστούμε πολύ και τον υποδεχόμαστε κοντά μας.

…………………………………………………………………………………………………………………………..

**Ερωτήσεις**

1. Ποιοι υπερασπίζονταν το νησί;
2. Οι Έλληνες είχαν μεγάλα τουφέκια ή μικρά πιστόλια;
3. Είχαν στρατόπεδο οι ελληνικές δυνάμεις;
4. Γιατί δεν είχαν όπλα οι Κρητικοί;
5. Γιατί δεν είχαν φτάσει στην Κρήτη οι στρατιώτες της από την Πίνδο;
6. Γιατί μόνο βρετανικά στρατεύματα ήρθαν στην Κρήτη;
7. Πώς ήταν οι σχέσεις των Κρητικών και των Ελλήνων στρατιωτών με τους συμμάχους; ( Μαντινάδες-Κείμενα του Ακρίτα)
8. Πώς ήταν, τι φορούσαν;
9. Τι απέγιναν μετά την κατάκτηση του νησιού;( κείμενο)
10. Τι ήταν το σώμα των αλεξιπτωτιστών;
11. Πώς ήταν οι στολές τους;
12. Φορούσαν αλεξίσφαιρα;
13. Τι είχαν μαζί τους όταν έπεφταν στη γη;
14. Πώς μπορούσαν κι έκαναν κάτι τόσο τρομακτικό. Ήταν γενναίοι;
15. Πού έγιναν οι πιο μεγάλες μάχες στην Κρήτη;
16. Εννιά μέρες πολεμούσαν συνέχεια, μέρα νύχτα;
17. Τι έγινε στην πόλη μας και στην περιοχή μας;
18. Ποια μέρη βομβάρδισαν γύρω από το Ηράκλειο;

Τι συνέβη εκεί που είναι ο Καταυλισμός των Ρομά σήμερα;

1. Τι έκαναν οι κάτοικοι των πόλεων πριν την επίθεση;

Ποιος τους ενημέρωσε; Γιατί δεν έφυγαν όλοι; Ήταν ασφαλείς εκεί που πήγαν;

1. Υπήρχαν πολλά καταφύγια και πώς τα χρησιμοποιούσαν;
2. Σκοτώθηκαν πολλοί άμαχοι από τους βομβαρδισμούς;
3. Ποιοι υπερασπίστηκαν το Ηράκλειο;
4. Πού δόθηκαν μάχες μέσα στην πόλη;
5. Πώς αντιστάθηκαν οι πολίτες; Με τι μέσα;
6. Υπήρχαν άνθρωποι που τους υποδέχτηκαν και συνεργάστηκαν μαζί τους;
7. Τι έγινε στο αεροδρόμιο;
8. Ήθελαν να το καταστρέψουν το αεροδρόμιο;
9. Έπεσαν αλεξιπτωτιστές σ΄αυτό;
10. Τι ήταν τα στούκας και πώς τα χρησιμοποιούσαν;
11. Πώς γνώριζαν τα σημεία που βομβάρδιζαν;
12. Τι γνώριζαν οι Γερμανοί για την Κρήτη και πώς;
13. Είχαν χάρτες του νησιού;
14. Τι γίνονται οι νεκροί της κάθε πλευράς;
15. Σταματούσαν τις μάχες για να θάψουν τους νεκρούς τους;
16. Πού βρίσκονται οι Έλληνες νεκροί;
17. Πώς αντιμετώπιζαν οι Έλληνες τους Γερμανούς τραυματίες;
18. Πώς τιμά η κάθε πλευρά τους νεκρούς της;
19. Τι είναι αυτό που κάνει τους βετεράνους αυτού του πολέμου να επισκέπτονται την Κρήτη σε κάθε επέτειο;
20. Καυχήθηκαν οι Γερμανοί για τη μάχη αυτή;
21. Τι είπε ο Χίτλερ και πώς αντιμετώπισε τον στρατηγό του τον Στούντεντ;
22. Τι θυμούνται οι Γερμανοί αλεξιπτωτιστές από τη μάχη αυτή;
23. Χάθηκαν πολλά παιδιά στη Μάχη της Κρήτης;
24. Ποιο ήταν το ιδιαίτερο στοιχείο σ΄αυτή τη μάχη;
25. Εμείς γιατί γιορτάζουμε, αφού χάσαμε; (μαντινάδα- τραγούδι)

Από τον ουρανό θεριά επέσανε στην Κρήτη

και την εκατακτήσανε∙ μ΄αυτή δεν ενικήθη.

Οι Άγγλοι και οι Αυστραλοί και Ζηλανδοί ομάδι

αντάμα με τους Έλληνες πηγαίνουνε στον Άδη.

Τέτοια ψυχή, τέτοια καρδιά και λεβεντιά δεν είδα.

Η Κρήτη σα να ήτονε δικήτωνε πατρίδα.

Και πολεμούσανε κι αυτοί ωσότου σκοτωθήκαν.

Κι όσοι δεν αποθάνασι αιχμάλωτοι πιαστήκαν.

Τη μαύρη φρίκη σκόρπισαν οι Γερμανοί στην Κρήτη

κι έκλεισ΄η πόρτα πένθιμα, βουβά σε κάθε σπίτι.

Λυσσομανιάζει η συμφορά και το νησί ρημάζει

Γιατί η φλόγα των Ναζί τα πάντα καψαλιάζει.